Babelscape/SREDFM huggingface dataset:
Πανεπιστήμιο του Κιότο

μικρογραφία|Το κεντρικό προαύλιο του πανεπιστημίου μαζί με το χαρακτηριστικό ρολόι του.
Το Πανεπιστήμιο του Κιότο είναι ένα σημαντικό πανεπιστήμιο της Ιαπωνίας, με έδρα την πόλη Κιότο. Αποτελεί ένα από τα κορυφαία πανεπιστήμια τόσο της Ιαπωνίας, όσο και σε παγκόσμιο επίπεδο. Ιδρύθηκε στις 18 Ιουνίου 1897 ως ένα από τα "Αυτοκρατορικά Πανεπιστήμια". Ήταν το δεύτερο κατά σειρά πανεπιστήμιο που ιδρυόταν στην Ιαπωνία. Σήμερα έχει παραπάνω από 22.500 φοιτητές ενώ συνολικά από την ίδρυση του πανεπιστημίου έχουν αποφοιτήσει περίπου 350.000 άτομα. Ακόμα, στην τωρινή του μορφή, το πανεπιστήμιο έχει συνολικά 10 σχολές και 18 μεταπτυχιακές σχολές, καθώς και 13 ερευνητικές ομάδες. Το πανεπιστήμιο έχει πάμπολλες διεθνείς βραβεύσεις και διακρίσεις. Από αυτό το πανεπιστήμιο έχουν αποφοιτήσει 5 μετέπειτα πρωθυπουργοί της Ιαπωνίας και 11 νομπελίστες επιστήμονες κυρίως σε θέματα φυσικής, χημείας, ιατρικής και γενικά θετικών επιστημών. Παρόλα αυτά, έχει διακρίσεις και στην λογοτεχνία.
Απαγορευμένα παιχνίδια

Απαγορευμένα παιχνίδια (γαλλικά: Jeux interdits) είναι γαλλική πολεμική δραματική ταινία του 1952 σε σκηνοθεσία Ρενέ Κλεμάν και βασίζεται στο ομώνυμο μυθιστόρημα του Φρανσουά Μπουαγιέ.

Η ταινία γυρίστηκε επτά χρόνια μετά το τέλος του Β' Παγκοσμίου Πολέμου και ξυπνά συλλογικές αναμνήσεις αυτής της οδυνηρής ιστορικής περιόδου. Αναφέρεται ειδικότερα στην παιδική ηλικία, τον πόλεμο, καθώς και στις πληγές του χρόνου.
Κόλπος του Παλκ

thumb|Βαθυμετρία του κόλπου του Παλκ
Ο Κόλπος του Παλκ είναι ένας κόλπος του Ινδικού ωκεανού με βάθος έως 13 μ. Βρίσκεται μεταξύ της νοτιοανατολικής ακτής της Ινδίας και της Σρι Λάνκα. Το πλάτος του κόλπου του Παλκ κυμαίνεται από 57 έως 107 χιλιόμετρα και το μήκος του είναι περίπου 150 χλμ. Ο κόλπος του Παλκ θεωρείται ένας από τους σημαντικότερους τόπους απόθεσης ιζημάτων μαζί με τον κόλπο του Μανάρ. Τα ιζήματα αυτά απορρίπτονται από τα ποτάμια και μεταφέρονται από τα ρεύματα στον κόλπο του Παλκ. Λίγοι επιστήμονες προσπάθησαν να κατανοήσουν τα χαρακτηριστικά των κυμάτων στον κόλπο του Παλκ. 

Στις νότιες περιοχές κοντά στο Dhanushkodi, κυριαρχούν οι ανεμοδαρμένες θάλασσες. Η βορειοανατολική περιοχή του κόλπου του Παλκ εκτίθεται στον κόλπο της Βεγγάλης μέσω του ρηχού πορθμού του Παλκ και ως εκ τούτου τα κύματα μπορούν να εισέλθουν στον κόλπο του Παλκ μέσω αυτού του ανοίγματος. Στα νότια του κόλπου του Παλκ, η Γέφυρα του Αδάμ χωρίζει τον κόλπο του Παλκ από τον κόλπο του Μανάρ. Παρά το γεγονός ότι είναι ένα πολύ ρηχό κανάλι, τα κύματα μεταδίδονται σε μικρό βαθμό μέσω του περάσματος της γέφυρας του Αδάμ. Είναι ενδιαφέρον να παρατηρήσουμε ότι, παρότι υπάρχει η γέφυρα του Αδάμ ως εμπόδιο, είναι εμφανές το πέρασμα του ανέμου και του ωκεανού (σε πολύ μικρή έκταση) από τον κόλπο του Μανάρ στον κόλπο του Παλκ. Εν τω μεταξύ, ακόμη και με ένα ευρύτερο άνοιγμα κατά μήκος των βορειοανατολικών συνόρων του κόλπου, με θέα στον κόλπο της Βεγγάλης, οι ροές του ανέμου και του ρεύματος του ωκεανού είναι λιγότερο σημαντικές στον κόλπο του Παλκ.
Φριτς Λεάντρ

Ο Φριτς Λεάντρ (γαλλικά: "Fritz Léandre"), γεννημένος στις 13 Μαρτίου 1948 στην Αϊτή, είναι Αϊτινός πρώην διεθνής ποδοσφαιριστής, ο οποίος αγωνιζόταν ως επιθετικός.

Ο μεγαλύτερος αδερφός του, Ζοζέφ-Μαριόν, υπήρξε επίσης ποδοσφαιριστής.
Γουλιέλμος Β΄ Ιορδάνης

Ο Γουλιέλμος Β΄ Ιορδάνης, , οσιτανικά: Guilhem Jordan, (απεβ. 1109) από τον Οίκο της Βαρκελώνης-Σερδάνια ήταν κόμης της Μπέργα από το 1094, κόμης της Σερδάνιααπό το 1095 και επίτροπος της κομητείας της Τρίπολης από το 1105.
Μέι - Μπριτ Μόζερ

Η Μέι - Μπριτ Μόζερ ("May-Britt Moser", γεν. 4 Ιανουαρίου 1963) είναι Νορβηγίδα ψυχολόγος και νευροεπιστήμονας, καθηγήτρια ψυχολογίας και νευροεπιστήμης στο Πανεπιστήμιο Επιστημών και Τεχνολογίας της Νορβηγίας. Η ίδια και ο τότε σύζυγός της, Edvard Moser, μοιράστηκαν το Νόμπελ Φυσιολογίας ή Ιατρικής 2014, για το έργο τους στα κύτταρα του ενδορρινικού φλοιού καθώς και για την μελέτη τους σε κύτταρα που καθορίζουν την λειτουργία τους στον εγκέφαλο. Μαζί με τον Edvard Moser ίδρυσε το ερευνητικό περιβάλλον Μόζερ στο Πανεπιστήμιο Επιστημών και Τεχνολογίας της Νορβηγίας, στο οποίο ήταν διευθυντές. Από το 2012 διευθύνει το Κέντρο για τους Νευρωνικούς Υπολογισμούς.

Η Μόζερ σπούδασε στο Τμήμα Ψυχολογίας στο Πανεπιστήμιο του Όσλο και έλαβε διδακτορικό στην νευρολογία από το Τμήμα Ιατρικής το 1995 ; το 1996 έγινε αναπληρώτρια καθηγήτρια ψυχολογίας της βιολογίας στο Τμήμα Ψυχολογίας στο Πανεπιστήμιο Επιστημών και Τεχνολογίας στην Νορβηγία ; έγινε επίκουρη καθηγήτρια νευροεπιστήμης το 2000. Το 2002 η ερευνητική ομάδα της έλαβε την επωνυμία ενός ξεχωριστού "κέντρου αριστείας".
Αλμπίνα Γκρτσιτς

Η Αλμπίνα Γκρτσιτς (Albina Grčić, γεν. 13 Φεβρουαρίου 1999), γνωστή και με το καλλιτεχνικό της όνομα ως Albina, είναι Κροάτισσα τραγουδίστρια. Ξεκίνησε την καριέρα της μετά από την συμμετοχή της στην τρίτη σεζόν του Κροατικού voice ("The Voice Hrvatska"), στο οποίο τερμάτισε τρίτη. 

Έχοντας νικήσει το Dora 2021, που είναι η Κροατική μέθοδος επιλογής εκπροσώπου για τον διαγωνισμό τραγουδιού της Eurovision, εκπροσώπησε την Κροατία στον διαγωνισμό του 2021, στο Ρότερνταμ με το τραγούδι "Tick-Tock", το οποίο όμως δεν πέτυχε την πρόκριση στον τελικό (ήταν 11η στον πρώτο ημιτελικό).
Πανελλήνιο πρωτάθλημα κλειστού στίβου γυναικών 2021

Το Πανελλήνιο πρωτάθλημα κλειστού στίβου γυναικών 2021 ήταν η 35η διοργάνωση του Πανελληνίου πρωταθλήματος κλειστού στίβου γυναικών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 12 και 13 Φεβρουαρίου του 2021.
Πανελλήνιο πρωτάθλημα κλειστού στίβου ανδρών 2021

Το Πανελλήνιο πρωτάθλημα κλειστού στίβου ανδρών 2021 ήταν η 35η διοργάνωση του Πανελληνίου πρωταθλήματος κλειστού στίβου ανδρών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 12 και 13 Φεβρουαρίου του 2021.
Μπεατρίξ Πότερ

Η Μπεατρίξ Πότερ ("Helen Beatrix Potter" ; 28 Ιουλίου 1866 - 22 Δεκεμβρίου 1943) ήταν Αγγλίδα συγγραφέας, εικονογράφος, επιστήμονας φυσικών επιστημών και συντηρήτρια ; ήταν περισσότερο γνωστή για την παιδική λογοτεχνία της με κεντρικό θέμα τα ζώα, όπως "Ο Μύθος του Λαγού".

Γεννημένη σε μια οικογένεια της ανώτερης μεσαίας τάξης, η Πότερ εκπαιδεύτηκε από νταντάδες και μεγάλωσε απομονωμένη από άλλα παιδιά. Είχε αρκετά ζώα και περνούσε τις διακοπές της στην Σκωτία, όπου ανέπτυξε μια αγάπη για το τοπίο, την πανίδα και την χλωρίδα, τα οποία παρατηρούσε στενά και τα ζωγράφιζε.

Η μελέτη της Πότερ την οδήγησε ώστε να αποκτήσει έναν ευρύ σεβασμό στο πεδίο της μυκολογίας. Σε ηλικία 30 ετών, η Πότερ εξέδωσε το εξαιρετικά πετυχημένο παιδικό βιβλίο της "Ο Μύθος του Λαγού". Μετά από αυτό, ξεκίνησε να γράφει και να εικονογραφεί παιδικά βιβλία σε μια δουλειά πλήρους απασχόλησης.

Ο Πότερ έγραψε τριάντα βιβλία ; τα πιο γνωστά ήταν τα 23 παιδικά βιβλία της. Με τα κέρδη από τα βιβλία και με την κληρονομιά από μια θεία της, η Πότερ αγόρασε μια φάρμα στο Near Sawrey το 1905 ; αυτό είναι μια εξοχική κατοικία στην επαρχία του Λάνκασαϊρ. Κατά τις επόμενες δεκαετίες, αγόρασε επιπλέον φάρμες προκειμένου να διατηρήσει το μοναδικό τοπίο της εξοχής και των λόφων. Το 1913, σε ηλικία 47 ετών, παντρεύτηκε τον William Heelis, έναν δικηγόρο της περιοχής από το Hawkshead. Η Πότερ συνέχισε να γράφει και να εικονογραφεί αλλά και να σχεδιάζει εμπορικά είδη βασισμένα στα παιδικά βιβλία της για χάρη του Βρετανού εκδότη Warne μέχρι που τα καθήκοντα της διαχείρισης της γης και η μερική απώλεια της όρασής της την δυσκόλεψαν από το να συνεχίσει.

Η Πότερ πέθανε από πνευμονία και καρδιακή ανεπάρκεια στις 22 Δεκεμβρίου 1943 στο σπίτι της στο Near Sawrey σε ηλικία 77 ετών, αφήνοντας σχεδόν όλη την περιουσία της στον φιλανθρωπικό οργανισμό Εθνική Εμπιστοσύνη για Τοποθεσίες Ιστορικού Ενδιαφέροντος ή Φυσικής Ομορφιάς. Διατήρησε το μεγαλύτερο μέρος της γης που σήμερα αποτελεί το Εθνικό Πάρκο της Λίμνης Ντίστρικτ. Τα βιβλία της Πότερ συνεχίζουν να πωλούνται σε όλο τον κόσμο σε πολλές γλώσσες ενώ οι ιστορίες της γίνονται τραγούδια, ταινίες, μπαλέτο και κινούμενα σχέδια ενώ η ζωή της έγινε τόσο κινηματογραφική όσο και τηλεοπτική ταινία.
Όλγα Νικολάεβνα Σολόμινα

Η Όλγα Νικολάεβνα Σολόμινα (γεννημένη στις 21 Δεκεμβρίου 1956, Μόσχα) είναι Ρωσίδα Παγετωνολόγος και Παλαιοκλιματολόγος, ειδικός στον τομέα της ποσοτικής ανακατασκευής του κλίματος υψηλής ανάλυσης, Μέλος της Ρωσικής Ακαδημίας Επιστημών (2003), Διευθύνουσα του Ινστιτούτου Γεωγραφίας της Ρωσικής Ακαδημίας Επιστημών (από το 2015), Διδάκτωρ γεωγραφίας, Professor.
Ζοζέ Τόρες

Ο Ζοζέ Αουγκούστο Κόστα Σένικα Τόρες ("José Augusto Costa Sénica Torres", πορτογαλική προφορά : [ʒuˈzɛ ˈtoʁɨʃ]; 8 Σεπτεμβρίου 1938 – 3 Σεπτεμβρίου 2010), γνωστός ως Ζοζέ Τόρες, ήταν Πορτογάλος ποδοσφαιριστής, κεντρικός επιθετικός της σπουδαίας ομάδας της Μπενφίκα της δεκαετίας του 1960.
Νίκι Χέιλι

Η Νιμράτα Νίκι Χέιλι (αγγλ. "Nimrata Nikki Haley", 20 Ιανουαρίου 1972), είναι Αμερικανίδα πολιτικός, διπλωμάτης και επιχειρηματίας, που υπηρέτησε ως 29η Πρέσβειρα των Ηνωμένων Πολιτειών στον ΟΗΕ από το 2017 έως το 2018. Είναι μέλος του Ρεπουμπλικανικού Κόμματος. 

Έχει υπηρετήσει επίσης, ως 116η Κυβερνήτης της Νότιας Καρολίνας από το 2011 έως το 2017, καθώς και Μέλος της Βουλής των Αντιπροσώπων της Νότιας Καρολίνας από την 87η περιφέρεια από 2005 έως το 2011. 

}}__ΕΥΡΕΤΗΡΙΟ__
Βαγόνι δολοφόνων

Το Βαγόνι δολοφόνων (Πρωτότυπος τίτλος: "Compartiment tueurs") είναι μια Γαλλική αστυνομική ταινία μυστηρίου του 1965 σε σενάριο και σκηνοθεσία του Κώστα Γαβρά βασισμένη στο ομώνυμο μυθιστόρημα του Σεμπαστιάν Γιαπριζό. Πρωταγωνιστούν οι Ιβ Μοντάν, Σιμόν Σινιορέ, Μισέλ Πικολί, Ζαν Λουί Τρεντινιάν, Κατρίν Αλεγκρέ, Ζακ Περίν, Σαρλ Ντενέρ και Πασκάλ Ρομπέρτς.
Ήβος Ρήγας

Ο Ήβος Ρήγας, αναφέρεται και Ίβος ή Ύβος, ήταν έλληνας αγωνιστής του 1821, και πολιτικός.

Γεννημένος στα Αμπελάκια Θεσσαλίας ανάμεσα στα 1780-1790, μυήθηκε το 1819 στην Φιλική Εταιρεία, μόνο ο Φωτάκος αναφέρει ότι ήταν μυημένος νωρίτερα και ότι στάλθηκε απεσταλμένος στην Πελοπόννησο το 1817 για να μυήσει κι άλλα μέλη.

Τις πρώτες μέρες της επανάστασης βρέθηκε στην Πάτρα όπου στάλθηκε τότε από τον Ιωάννη Παπαρρηγόπουλο στην Ζάκυνθο και στους εκεί φιλικούς για να μαζέψει χρήματα για την συνέχιση του αγώνα στην Αρκανανία, κατάφερε και μάζεψε 3000 τάλαρα. Αναφέρεται ξανά η συμμετοχή του σε αποστολή προς τα Επτάνησα να ζητήσει ναυτική βοήθεια για την πολιορκία των φρουρίων της Πελοποννήσου. Συνόδεψε τον Παπαφλέσσα στην Σμύρνη για αναζήτηση πολεμοφοδίων για τον αγώνα.

Την ίδια περίοδο, το 1821, ήταν πρόεδρος της Εφορίας του Μεσολογγίου, διορισμένος από τον προσωπικό του φίλο Δημήτριο Υψηλάντη. Με την δημιουργία του Οργανισμού της Δυτικής Χέρσου Ελλάδος έγινε Υπουργός πολέμου του εν λόγω οργανισμού.

Διετέλεσε έπαρχος Άνδρου από το 1824, όπου και πέθανε ξαφνικά τον Αύγουστο του 1825.
Κόμμα Πειρατών Λουξεμβούργου

Το Κόμμα Πειρατών Λουξεμβούργου (λουξ. "Piratepartei Lëtzebuerg", γερμ. "Piratenpartei Luxemburg", γαλλ. Parti pirate du Luxembourg) είναι ένα πολιτικό κόμμα του Λουξεμβούργου. Η ιδεολογία του κόμματος βασίζεται στην ιδεολογία του Κόμματος Πειρατών Σουηδίας. Υποστηρίζει την προστασία των προσωπικών δεδομένων και της ιδιωτικότητας για τα φυσικά πρόσωπα, τη μεγαλύτερη διαφάνεια της κυβέρνησης, την ελευθερία της πληροφορίας και τη δωρεάν εκπαίδευση. Πέραν όλων αυτών, υποστηρίζει την πλήρη μεταρρύθμιση των νόμων για τα πνευματικά δικαιώματα και τις ευρεσιτεχνίες, ενώ αντιτίθεται σε κάθε μορφής λογοκρισία. Βασική αρχή του κόμματος είναι η Δημοκρατία Βάσης, η οποία δίνει τη δυνατότητα σε κάθε μέλος του κόμματος να διαμορφώσει τις θέσεις του κόμματος. Όπως και τα περισσότερα κόμματα του Λουξεμβούργου, έτσι και το Κόμμα Πειρατών Λουξεμβούργου είναι έντονα φιλο-Ευρωπαϊκό. Είναι μέλος της Πειρατικής Διεθνούς, στην οποία συμμετέχουν όλα τα κόμματα πειρατών που δραστηριοποιούνται διεθνώς.

Το κόμμα ιδρύθηκε στις 4 Οκτωβρίου 2009 στην Πόλη του Λουξεμβούργου.
Γιάννης Τζιφόπουλος

Ο Γιάννης Τζιφόπουλος είναι Έλληνας πρώην ποδοσφαιριστής και προπονητής ποδοσφαίρου, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1973 μέχρι το 1988.
Άρνολντ Ρόθσταϊν

Ο Άρνολντ Ρόθσταϊν (1882-1929) ήταν Αμερικανός επιχειρηματίας, τζογαδόρος, πολιτικός, γκάνγκστερ και ταραχοποιός στην Νέα Υόρκη κατά την διάρκεια της εποχής της ποτοαπαγόρευσης.Αν και ο ίδιος ήταν περισσότερο ένας διεφθαρμένος επιχειρηματίας παρά ένας γκάνγκστερ, ο Ρόθσταϊν υπήρξε μέντορας πολλών γνωστών μαφιόζων, όπως των Λάκι Λουτσιάνο, Μέγερ Λάνσκι και Φρανκ Κοστέλο, αλλά και ένας επιφανής λαθρέμπορος αλκοόλ (ίσως ο ισχυρότερος τα πρώτα χρόνια της ποτοαπαγόρευσης). Ήταν επίσης ένας επιτυχημένος τζογαδόρος, που συχνά αναφέρεται σε λίστες με τους πιο επιτυχημένους του 20ου αιώνα.

Επίσης θεωρείται υπεύθυνος για το σκάνδαλο Μπλακ Σοξ το "στήσιμο" 
δηλαδή της Παγκόσμιας Σειράς του μπέιζμπολ το 1919.
Jessie J

Η Jessica Ellen Cornish (27 Μαρτίου 1988), περισσότερο γνωστή με το καλλιτεχνικό όνομα Jessie J, είναι Αγγλίδα τραγουδίστρια και στιχουργός. Γεννημένη και μεγαλωμένη στο Λονδίνο, ξεκίνησε την καριέρα της σε ηλικία 11 ετών, με έναν ρόλο στο μιούζικαλ του West End "Whistle Down the Wind". Φοίτησε στο BRIT School προτού υπογράψει συμβόλαιο με την Gut Records και προχωρήσει σε συμφωνία με την Sony/ATV Music Publishing.

Μετά την υπογραφή συμβολαίου με την Republic Records, η Jessie J απέκτησε φήμη μετά την κυκλοφορία του πρώτου της single "Do It Like a Dude". Το επόμενο single "Price Tag" κατέκτησε την πρώτη θέση στα charts σε δεκαεννιά χώρες συμπεριλαμβανομένου του Ηνωμένου Βασιλείου και ακολούθησε η κυκλοφορία του πρώτου της δίσκου, "Who You Are" (2011), που κατέκτησε την δεύτερη θέση στο Ηνωμένο Βασίλειο. Άλλα γνωστά singles της από τον δίσκο θεωρούνται τα "Nobody's Perfect", "Who You Are", "Domino" και "Laserlight", που μπήκαν όλα μέσα στις δέκα πρώτες θέσεις στα UK Singles Chart, κάνοντας την Jessie J την πρώτη Βρετανίδα καλλιτέχνη που να έχει έξι singles στο top10 από τον ίδιο δίσκο. Το "Domino" απέκτησε επιπλέον διεθνή φήμη καθώς κατλεκτησε την έκτη θέση στο "Billboard" Hot 100 των ΗΠΑ και έγινε το δεύτερο single που κατέκτησε την πρώτη θέση στο ΗΒ. Τον Ιούνιο 2012, η Jessie J συμμετείχε στο Diamond Jubilee Concert της βασίλισσας Ελισάβετ έξω από το Παλάτι του Μπάκινγχαμ καθώς και στην τελετή λήξης των Θερινών ΟΑ 2012 στο Λονδίνο, στις 12 Αυγούστου.

Ο δεύτερος δίσκος της "Alive" (2013) μπήκε στο top five των UK Albums Chart αι συμπεριέλαβε τα singles "Wild" και "It's My Party", που εισήλθαν στο top5 των βρετανικών charts. Η κυκλοφορία του τρίτου δίσκου της "Sweet Talker" (2014) προηγήθηκε από την κυκλοφορία του single "Bang Bang" που έγινε #1 στο Ηνωμένο Βασίλειο και έγινε πλατινένιο σε αρκετές χώρες παγκοσμίως. Ο δίσκος μπήκε στο top five στο Ηνωμένο Βασίλειο και στην δέκατη θέση στο US "Billboard" 200, ο δίσκος με την μεγαλύτερη κατάταξη στις ΗΠΑ. Τον Ιανουάριο 2015, η Jessie J είχε πουλήσει πάνω από 20 εκατομμύρια singles και 3 εκατομμύρια δίσκους παγκοσμίως.
Ουέντ Ζουζφανά

Ο Ουέντ Ζουζφανά είναι διαλείπων ποταμός ή ουαντί, που διασχίζει την επαρχία Οριεντάλ στο νοτιοανατολικό Μαρόκο και την επαρχία Μπεσάρ στη νοτιοδυτική Αλγερία.
Τζίμι Κέλι

Ο Τζίμι Κέλι (αγγλικά: "Jimmy Kelly", 1911–1970) ήταν ένας Ιρλανδός ποδοσφαιριστής που αγωνίστηκε για τρεις δεκαετίες ως αριστερός ακραίος επιθετικός. Ένας από τους πιο παραγωγικούς ποδοσφαιριστές της Ιρλανδίας σημείωσε τουλάχιστον 538 τέρματα σε 951 επίσημους αγώνες κατά τη διάρκεια της καριέρας του.
Πανελλήνιο Πρωτάθλημα Ελληνορωμαϊκής Πάλης 1948

Το Πανελλήνιο Πρωτάθλημα Ελληνορωμαϊκής Πάλης 1948 ή Η΄ Πανελλήνιοι Αγώνες Ελληνορωμαϊκής Πάλης ήταν η 8η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα την Κυριακή 28 Νοεμβρίου του 1948. Διεξήχθησαν 8 αγωνίσματα και θεωρήθηκαν πετυχημένοι.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 4 χρυσά, 4 ασημένια και 5 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 2 χρυσά, 1 ασημένιο και 1 χάλκινο μετάλλιο και την τρίτη ο Πανελλήνιος Γ.Σ. με 1 χρυσό, 3 ασημένια και 1 χάλκινο μετάλλιο.
Ουέντ Γκιρ

Ο Ουέντ Γκιρ είναι διαλείπων ποταμός ή ουαντί που διασχίζει τις επαρχίες Ντράα-Ταφιλαλέτ και Οριεντάλ στο νοτιοανατολικό Μαρόκο και την επαρχία Μπεσάρ στη δυτική Αλγερία.
Αμαγκασάκι

Το Αμαγκασάκι (尼崎市, "Amagasaki-shi") είναι μεγάλη βιομηχανική πόλη της Ιαπωνίας, στον Νομό Χυόγκο. Ιδρύθηκε ως δήμος τον Απρίλιο του 1916. Ο πληθυσμός της τον Απρίλιο του 2017 ήταν 450.765 κάτοικοι, μετά από ένα μέγιστο 554.000 το 1971. Η πυκνότητα πληθυσμού ήταν 9100 κάτοικοι ανά τετραγωνικό χιλιόμετρο, καθώς η συνολική έκταση είναι 49,77 τετραγωνικά χιλιόμετρα.

Συνορεύοντες δήμοι είναι οι Ιτάμι και Νισινομίγια στον ίδιο νομό, ενώ στον διπλανό Νομό Οσάκα, κοντά είναι η Οσάκα και η Τογιονάκα.
Χαράλαμπος Κουκιανάκης

O Χαράλαμπος Κουκιανάκης (γεννήθηκε το 1961 στο Νίπος Αποκορώνου) είναι Έλληνας πολιτικός.

Είναι παντρεμένος με τη Ναναδάκη Ευτυχία από τον Καμπανό Σελίνου, συνταξιούχο, με την οποία  έχει αποκτήσει τρία παιδιά: τη Χαραυγή, καθηγήτρια φιλόλογο, τον Σπυρίδωνα - Γεώργιο, ιδ. υπάλληλο, και τον Κωνσταντίνο, φοιτητή.
Ο Δραπέτης του Φεγγαριού

Ο Δραπέτης του Φεγγαριού είναι μια Ελληνική δραματική αισθηματική περιπέτεια φαντασίας,παραγωγής του 1994 σε σενάριο και σκηνοθεσία Θόδωρου Μαραγκού. Πρωταγωνιστούν οι Γιώργος Τσοκόπουλος, Άντζελα Γκερέκου, Χρήστος Καλαβρούζος και η Αλεξάνδρα Λαδικού.
.мкд

Το .мкд (μεταγραφή στο λατινικό αλφάβητο: .mkd) είναι ο διεθνοποιημένος κωδικός τομέα ανωτάτου επιπέδου για τη Βόρεια Μακεδονία στο διαδίκτυο. Ο υπεύθυνος φορέας για τη λειτουργία του διεθνοποιημένου τομέα είναι το Μακεδονικό Ακαδημαϊκό Ερευνητικό Δίκτυο (MARnet). Τον Νοέμβριο του 2012, το Δίκτυο ανακοίνωσε ότι σχεδίαζε να ξεκινήσει μια διαδικασία με στόχο την εισαγωγή ενός εθνικού τομέα ανωτάτου επιπέδου στο κυριλλικό αλφάβητο. Επιπλέον, από τις 19 Νοεμβρίου 2012 έως τις 3 Δεκεμβρίου 2012 το Δίκτυο απεύθυνε κάλεσμα προς τους χρήστες του διαδικτύου να στείλουν τις προτάσεις τους για την ονομασία του νέου εθνικού τομέα στο κυριλλικό αλφάβητο. Απαραίτητη προϋπόθεση για κάθε πρόταση ήταν να περιέχει το όνομα της χώρας στο κυριλλικό αλφάβητο. Στις 3 Δεκεμβρίου, το Δίκτυο επέλεξε έξι προτάσεις (.мкд, .мак, .македонија, .рмкд, .рм και .рмак) για τη δεύτερη φάση της διαδικασίας. Στη δεύτερη φάση της διαδικασίας οι πολίτες της Βόρειας Μακεδονίας ψήφισαν την πρόταση της επιλογής τους. Τα αποτελέσματα της ψηφοφορίας ανακοινώθηκαν επίσημα τον Ιανουάριο του 2013.

Τον Μάιο του 2017, υπήρχαν 510 ιστοσελίδες σε αυτόν τον τομέα. Η χρήση του διεθνοποιημένου τομέα προορίζεται για οντότητες οι οποίες σχετίζονται με τη Βόρεια Μακεδονία.
Ρεπουμπλικανικό Κόμμα Εργασίας και Δικαιοσύνης

Το Ρεπουμπλικανικό Κόμμα Εργασίας και Δικαιοσύνης ( , σύντμηση: RPTS) είναι ένα σοσιαλιστικό και σοσιαλδημοκρατικό πολιτικό κόμμα στη Λευκορωσία. ιδρύθηκε το 1993 από τον Ιβάν Αντόνοβιτς. Πρόεδρος του κόμματος είναι ο Αλέξανδρος Στέπανοφ. Το ΡΚΕΔ υποστηρίζει την κυβέρνηση του προέδρου Αλεξάντερ Λουκασένκο.

Το σύνθημα του Κόμματος είναι: «Η εργασία και η δικαιοσύνη είναι οι διαχρονικές αξίες της ανθρωπότητας».
Μεγάλη Δούκισσα Αλεξάνδρα Αλεξάνδροβνα της Ρωσίας

Η Μεγάλη Δούκισσα Αλεξάνδρα Αλεξάνδροβνα της Ρωσίας ("Великая Княгиня Александра Александровна Романова/Velikaya Knyaginya Aleksandra Aleksandrovna Romanova", 30 Αυγούστου 1842 - 10 Ιουλίου 1849) ήταν κόρη του Τσάρου της Ρωσίας Αλέξανδρου Β΄.
The World of the Married

Το The World of the Married είναι μια τηλεοπτική σειρά της Νότιας Κορέας του 2020 με πρωταγωνιστές τους Kim Hee-ae, Park Hae-joon και Han So-hee. Αφηγείται μια ιστορία ενός παντρεμένου ζευγαριού του οποίου η προδοσία μεταξύ τους οδηγεί σε μια ανατροπή εκδίκησης, θλίψης και θεραπείας. Η σειρά βασίζεται στην επιτυχημένη δραματική σειρά του BBC One, "Doctor Foster", με πρωταγωνιστή τη Suranne Jones στον ρόλο του τίτλου. Προβλήθηκε στο JTBC τις Παρασκευές και τα Σάββατα στις 10:50 (KST) χρονοδιάγραμμα από τις 27 Μαρτίου έως τις 16 Μαΐου 2020.
Φρον ντε Σεν

Το Φρον ντε Σεν (Γαλλικά: Front de Seine, ελληνικά: Πρόσοψη στον Σηκουάνα) είναι μια περιοχή στο Παρίσι της Γαλλίας, που βρίσκεται κατά μήκος του Σηκουάνα στο 15ο διαμέρισμα, νότια του Πύργου του Άιφελ. Περιλαμβάνει ένα από τα μεγαλύτερα σύνολα κτιριακών κατασκευών μεγάλου ύψους στην πόλη.

Διοικητικά, μοιράζεται μεταξύ των περιοχών Ζαβέλ και Γκρενέλ.
Σόρα

Η Σόρα ("Sora") είναι πόλη και δήμος ("comune") του νοτιοανατολικού Λάτιου, στην Ιταλία, που υπάγεται στην Επαρχία του Φροζινόνε. Η Σόρα είναι κτισμένη σε μια πεδιάδα στης όχθες του ποταμού Λίρι. Υπάρχει μεταποιητική βιομηχανία, ιδίως χάρτου. Τα περίχωρα είναι γνωστά για την παραδοσιακή ενδυμασία των χωρικών τους.
Αμάλα

Η Αμάλα είναι ελώδης λίμνη στη νοτιοδυτική Ουγκάντα. Σχηματίζεται από τις εκροές παραποτάμων του Κατόνγκα. Βρίσκεται μόλις τριάντα χιλιόμετρα περίπου δυτικά από την Καμπάλα, την πρωτεύουσα της Ουγκάντας. Η σιδηροδρομική γραμμή που συνδέει την Καμπάλα με τις περιοχές στην ανατολική πλευρά των ορέων Ρουβενζόρι διέρχεται από τη βόρεια όχθη της λίμνης Αμάλα.
Ίγκορ Ρακόσεβιτς

Ο Ίγκορ Ρακόσεβιτς (σερβικά: "Igor Rakočević", κυριλλικά: Игор Ракочевић, γενν. στις 29 Μαρτίου 1978) είναι Σέρβος επαγγελματίας στέλεχος καλαθοσφαίρισης και πρώην καλαθοσφαιριστής. Σήμερα υπηρετεί ως αντιπρόεδρος της Ομοσπονδίας Καλαθοσφαίρισης Σερβίας, όπου είναι υπεύθυνος της Εθνική ανδρών Σερβίας. 

Με ύψος 1,94 μ., έπαιζε τόσο ως πλέι μέικερ όσο και ως σούτινγκ γκαρντ, αλλά πέρασε το μεγαλύτερο μέρος της σταδιοδρομίας του παίζοντας ως σούτινγκ γκαρντ. Κατά τη διάρκεια της σταδιοδρομίας του, ο Ρακόσεβιτς ήταν δύο φορές μέλος της Κορυφαίας Ομάδας της Ευρωλίγκα και τρεις φορές νικητής του βραβείου του Κορυφαίου Σκόρερ της Ευρωλίγκα «Αλφόνσο Φορντ». Ήταν επίσης μέλος της Εθνικής Γιουγκοσλαβίας, η οποία τελικά μετονομάστηκε σε Εθνική Σερβίας και Μαυροβουνίου. Με τη Γιουγκοσλαβία, κέρδισε χρυσά μετάλλια στο Ευρωμπάσκετ του 2001 και στο Παγκόσμιο Πρωτάθλημα του ​​2002.
Νίκος Γιαννάτος

Ο Νίκος Γιαννάτος (3 Μαΐου 1955) είναι Έλληνας μουσικός, και τραγουδιστής.
Θεόδωρος Αμάν

Ο Θεόδωρος Αμάν ("Theodor Aman", 20 Μαρτίου 1831 – 19 Αυγούστου 1891) ήταν Ρουμάνος ζωγράφος, χαράκτης και καθηγητής καλών τεχνών, μακεδονικής εν μέρει καταγωγής. Ζωγράφισε περισσότερο σκηνές από την ιστορία και την καθημερινή ζωή.
Ιγνάτιος Μαρτίνοβιτς

Ο Ιγνάτιος Μαρτίνοβιτς (ουγγρικά: Ignác Martinovics, , Игњат Мартиновић· 20 Ιουλίου 1755 – 20 Μαΐου 1795) ήταν Ούγγρος λόγιος, φιλόσοφος, συγγραφέας, μυστικός πράκτορας, τέκτονας και ηγέτης του ουγγρικού κινήματος των Ιακωβίνων . Καταδικάστηκε σε θάνατο για εσχάτη προδοσία και αποκεφαλίστηκε στις 20 Μαΐου 1795, μαζί με τους Jakab Sigray, Ferenc Szentmarjay, József Hajnóczy και άλλους.
Λυδία Ηλιοπούλου

Η Λυδία Ηλιοπούλου (γεννηθείσα το 1968) είναι Ελληνίδα ηθοποιός,
τηλεοπτική παρουσιάστρια και μοντέλο.
Λουκάς Κούσουλας

Ο Λουκάς Κούσουλας (1929–2019) ήταν Έλληνας ποιητής και φιλόλογος.
Σίλβιο Πιόλα

Ο Σίλβιο Πιόλα (" Silvio Piola", ιταλική προφορά: [ˈsilvjo ˈpjɔːla], 29 Σεπτεμβρίου 1913 – 4 Οκτωβρίου 1996) ήταν Ιταλός ποδοσφαιριστής που αγωνιζόταν ως κεντρικός επιθετικός. Θεωρείται ένας από τους μεγαλύτερους επιθετικούς της γενιάς του, και είναι ο κορυφαίος σκόρερ στην ιστορία του ιταλικού ποδοσφαίρου.
Λίμνη Αμαντέους

Η Λίμνη Αμαντέους (αγγλ. "Lake Amadeus") είναι αρκετά μεγάλη αλμυρή λίμνη κοντά στο κέντρο της Αυστραλίας, στο νοτιοδυτικό άκρο της Βόρειας Επικράτειας. Απέχει περίπου 50 χιλιόμετρα από τον Ουλουρού. Δίπλα της, στα βορειοδυτικά της, βρίσκεται η μικρότερη λίμνη Νηλ. Αμφότερες αποτελούν μέρος μιας αλυσίδας αλμυρών λιμνών, που έχει μήκος σχεδόν 500 χιλιόμετρα και αποκαλείται (ή η λεκάνη απορροής της) «Λεκάνη Αμαντέους».
Αμαντούρ

Ο Αμαντούρ ("Amadour") είναι άγιος της Ρωμαιοκαθολικής Εκκλησίας, που έζησε σε άγνωστο αιώνα, μάλλον κατά την ύστερη αρχαιότητα ή τον πρώιμο Μεσαίωνα. Πιστεύεται ότι υπήρξε ερημίτης. Η μνήμη του εορτάζεται στις 20 Αυγούστου. Συμφωνα με την παράδοση έζησε στην περιοχή του Κερσύ της Γαλλίας.

Θεωρείται ο ιδρυτής του ιερού ή προσευχηταρίου της Παναγίας του Ροκαμαντούρ στη νοτιοδυτική Γαλλία. Συγκεκριμένα, το 1162 ανακαλύφθηκε στο Ροκαμαντούρ ένας αρχαίος τάφος που περιείχε ένα λείψανο. Λίγο αργότερα αναπτύχθηκε η παράδοση του Αμαντούρ: ότι έζησε στα χρόνια του Χριστού, ήταν υπηρέτης της Παναγίας, μετά πήρε ως σύζυγό του την Αγία Βερόνικα και αργότερα έγινε ιεραπόστολος στη Γαλατία. Στο ίδιο πλαίσιο χρονικής τοποθετήσεως της ζωής του ταυτίσθηκε με τον Ζακχαίο από το Ευαγγέλιο του Λουκά και αναφέρεται ότι ήταν παρών στο μαρτύριο του Αποστόλου Παύλου.

Στην πιθανότερη εκδοχή ωστόσο ο Αμαντούρ γεννήθηκε τον 3ο αιώνα μ.Χ.. Μπορεί όμως η ιστορία του να είναι τελείως φανταστική και ο ίδιος να μην υπήρξε ποτέ. Δεν υπάρχει κάποιο θεμελιωμένο στοιχείο για την ταύτισή του με τον Άγιο Αματόρ, επίσκοπο της Οσέρ (388-418).
Ειρήνη Αλεξάνδροβνα της Ρωσίας

Η Ειρήνη Αλεξάνδροβνα της Ρωσίας ("Княгиня Ирина Александровна Романова/Knyaginya Irina Aleksandrovna Romanova", 15 Ιουλίου 1895 - 26 Φεβρουαρίου 1970) ήταν κόρη του Μέγα Δούκα Αλέξανδρου Μιχαήλοβιτς της Ρωσίας.
Ναντέζντα Πέτροβνα της Ρωσίας

Η Ναντέζντα Πέτροβνα της Ρωσίας ("Княгиня Надежда Петровна Романова/Knyaginya Nadezhda Petrovna Romanova", 3 Μαρτίου 1898 - 21 Απριλίου 1988) ήταν κόρη του Μέγα Δούκα Πέτρου Νικολάγιεβιτς της Ρωσίας.
Μαρίνα Πέτροβνα της Ρωσίας

Η Μαρίνα Πέτροβνα της Ρωσίας ("Княгиня Марина Петровна Романова/Knyaginya Marina Petrovna Romanova", 11 Μαρτίου 1892 - 15 Μαΐου 1981) ήταν κόρη του Μέγα Δούκα Πέτρου Νικολάγιεβιτς της Ρωσίας.
Χουάν Χοσέ δε Αμεσάγκα

Ο Χουάν Χοσέ δε Αμεσάγκα Λανταρόσο ("Juan José de Amézaga Landaroso", 28 Ιανουαρίου 1881 – 21 Αυγούστου 1956) ήταν Ουρουγουανός πολιτικός, που διετέλεσε Πρόεδρος της Ουρουγουάης, την τετραετία 1943-1947.
Σοτ Ες Σεργκί

Η Σοτ Ες Σεργκί () είναι μεγάλη ενδορεϊκή αλμυρή λίμνη στην επαρχία Σαϊντά, της βορειοδυτικής Αλγερίας. Βρίσκεται στην περιοχή των "Ωτ Πλαιν" μεταξύ του Άτλαντα Τελλ και του Σαχαριανού Άτλαντα και είναι μια από τις μεγαλύτερες λίμνες στην Αλγερία.
Σοτ ελ Χοντνά

Η Σοτ ελ Χοντνά () είναι μια πολύ ρηχή υφάλμυρη λίμνη στην Αλγερία. Βρίσκεται μέσα σε μια ενδορεϊκή λεκάνη στην περιοχή Χοντνά, προς το ανατολικό άκρο των Ωτ Πλαιν. Η "Σοτ ελ Χοντνά" περιλαμβάνει εποχιακές υφάλμυρες και αλατούχες λίμνες και έλη, αλλά η κεντρική ζώνη της λίμνης χαρακτηρίζεται από πλήρη απουσία βλάστησης. 

Ο Τζ. Ντεπουά υποστηρίζει ότι η "Σοτ ελ Χοντνά" δεν είναι "Σοτ" (υφάλμυρη λίμνη που παραμένει χωρίς νερό το μεγαλύτερο μέρος του χρόνου), αλλά "Σεμπχά" (παράκτιο έλος οριακά πάνω από το επίπεδο της πλημμυρίδας στο οποίο συγκεντρώνονται μέταλλα από την εξάτμιση του νερού λόγω του ημίξηρου και ξηρού κλίματος).
Φουτσιάν Στάρτζεονς

Η Φουτσιάν ΣΜΣ Σανσίν Στάρτζεονς ("Fujian SBS Xunxing Sturgeons", απλοποιημένα κινεζικά: 福建SBS浔兴鲟), γνωστή ως Φουτσιάν Στάρτζεονς ή Φουτσιάν Σανσίν, είναι κινεζικός επαγγελματικός σύλλογος καλαθοσφαίρισης στην CBA, με έδρα την Τζιντζιάνγκ της Κουάντζου στη Φουτσιάν. Το «SBS» αντικατοπτρίζει τον εταιρικό χορηγό SBS Zipper Science and Technology Corporation με έδρα την Τζιντζιάνγκ. Σε αντίθεση με όλες τις άλλες ομάδες της CBA, η ομάδα δεν είχε αρχικά αγγλικό ψευδώνυμο. Έκτοτε άρχισαν να χρησιμοποιούν το όνομα Sturgeons (μετ. Οξύρρυγχοι). 

Η Φουτσιάν Στάρτζεονς έκανε το ντεμπούτο της τη σεζόν 2004-2005 και τερμάτισε στην έβδομη και τελευταία θέση στην Κατηγορία Νότου, εκτός των πλέι οφ. Τη σεζόν 2005-2006, έφτασε στην πέμπτη θέση, μόλις μία νίκη μακριά από τα πλέι οφ.
Τατιάνα Κωνσταντίνοβνα της Ρωσίας

Η Τατιάνα Κωνσταντίνοβνα της Ρωσίας ("Княгиня Татьяна Константиновна Романова/Knyaginya Tatyana Konstantinovna Romanova", 23 Ιανουαρίου 1890 - 28 Αυγούστου 1979) ήταν κόρη του Μέγα Δούκα Κωνσταντίνου Κωνσταντίνοβιτς της Ρωσίας.
Ξένια Αντρέγιεβνα της Ρωσίας

Η Ξένια Αντρέγιεβνα της Ρωσίας ("Княгиня Ксения Андреевна Романова/Knyaginya Kseniya Andreyevna Romanova", 10 Μαρτίου 1919 - 22 Οκτωβρίου 2000) ήταν κόρη του Πρίγκιπα Ανδρέα Αλεξάνδροβιτς της Ρωσίας.
Εθνικό Αεροδρόμιο του Μινσκ

Το Εθνικό Αεροδρόμιο του Μινσκ (παλαιότερα γνωστό ως Μινσκ-2) (, ) είναι το κύριο διεθνές αεροδρόμιο της Λευκορωσίας. Βρίσκεται 42 χιλιόμετρα ανατολικά του Μινσκ. Διοικητικά, η περιοχή του αεροδρομίου αποτελεί τμήμα της επαρχίας Οκτιάμπρσκι του Μινσκ. Το αεροδρόμιο είναι η αεροπορική βάση του εθνικού αερομεταφορέα της χώρας, Belavia. Το αεροδρόμιο είναι επίσης η αεροπορική βάση των αεροπορικών εταιρειών μεταφοράς εμπορευμάτων TransAVIAexport Airlines, Genex και Rubystar Airways.
Αμαφίνιος

Ο Γάιος Αμαφίνιος ή Αμαφάνιος ("Gaius Amafinius"/"Amafanius") ήταν ένας από τους πρώτους Ρωμαίος συγγραφείς που υπεστήριξε την επικούρεια φιλοσοφία. Πιθανώς έζησε στα τέλη του 2ου και στις αρχές του 1ου αιώνα π.Χ.. Συνέγραψε αρκετά έργα, τα οποία κατέκρινε ο Κικέρων για έλλειψη κομψότητας και μεθόδου, πράγμα που δικαιολογείται, επειδή ο Κικέρων δεν είχε κατανοήσει τη διδασκαλία του Επικούρου. Ο Αμαφίνιος δεν αναφέρεται από κανέναν άλλον αρχαίο συγγραφέα, παρά μόνο από τον Κικέρωνα. Στα "Academica" ο Κικέρων αποκαλύπτει ότι ο Αμαφίνιος απέδωσε τον ελληνικό όρο «άτομα» (του Δημοκρίτου) στη λατινική γλώσσα ως "corpusculi" (= σωματίδια).

Στις "Τουσκουλανές Διατριβές" του ο Κικέρων σημειώνει ότι ο Αμαφίνιος ήταν ένας από τους πρώτους φιλοσόφους που έγραφε στα λατινικά και στη Ρώμη, ενώ στα "Academica" επικρίνει τον Αμαφίνιο και τον ομοϊδεάτη του επικούρειο Ραβίριο για το απλοϊκό ύφος του πεζού λόγου τους, λέγοντας ότι στις προσπάθειές τους να εισαγάγουν στη φιλοσοφία το ευρύ κοινό καταλήγουν στο να μη λένε τίποτα. Και συμπεραίνει εξοργισμένα: «Πιστεύουν πως δεν υπάρχει τέχνη της ρητορικής ή της συνθέσεως λόγων.»

Τα σπουδαιότερα έργα του Αμαφίνιου έχουν ως θέμα τους τη φιλοσοφία του Επικούρου, και ιδιαίτερα το κεφάλαιο περί φυσικής.
Όλγα Αντρέγιεβνα Ρομάνοβα

Η Όλγα Αντρέγιεβνα Ρομάνοβα ("Княгиня Ольга Андреевна Романова/Knyaginya Olga Andreevna Romanova", 8 Απριλίου 1950 -) είναι κόρη του Πρίγκιπα Ανδρέα Αλεξάνδροβιτς της Ρωσίας.
Ξένια Μπορίσοβνα

Η Ξένια Μπορίσοβνα Γκοντούνοβα ("Царевна Ксения Борисовна Гондунова/Tsarevna Kseniya Borisovna Gondunova", 1582 - 30 Αυγούστου 1622) ήταν κόρη του Μπορίς Γκοντουνόφ.
Πανελλήνιο Πρωτάθλημα Ελληνορωμαϊκής Πάλης 1939

Το Πανελλήνιο Πρωτάθλημα Ελληνορωμαϊκής Πάλης 1939 ή Δ΄ Πανελλήνιοι Αγώνες Ελληνορωμαϊκής Πάλης ήταν η 4η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στην Παλαίστρα του Πανελληνίου Γ.Σ., στην Αθήνα στις 22, 26 και 29 Οκτωβρίου του 1939. Διεξήχθησαν 7 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 23 βαθμούς.Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά, 6 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 2 χρυσά και 1 χάλκινο μετάλλιο και την τρίτη ο ΒΑΟ με 1 χρυσό, 1 ασημένιο και 1 χάλκινο μετάλλιο.
Ξένια Γεωργίεβνα της Ρωσίας

Η Ξένια Γεωργίεβνα της Ρωσίας ("Княгиня Ксения Георгиевна Романова/Knyaginya Kseniya Georgiyevna Romanova", 22 Αυγούστου 1903 - 17 Σεπτεμβρίου 1965) ήταν κόρη του Μέγα Δούκα Γεώργιου Μιχαήλοβιτς της Ρωσίας.
Ιπποκράτης Ζαΐμης

Ο Ιπποκράτης Ζαΐμης (1916-1992), του Νικολάου και της Κασσάνδρας, ήταν Έλληνας γεωργός και πολιτικός της Αριστεράς, ο οποίος διετέλεσε βουλευτής με την ΕΔΑ. Κατά την περίοδο της Κατοχής ανέπτυξε έντονη αντιστασιακή δράση, ηγούμενος του ΕΑΜ στην ιδιαίτερη πατρίδα του, τη Σάμο.
Παυλίνα της Οράγγης-Νάσσαου

Η Παυλίνα της Οράγγης-Νάσσαου ("Pauline van Oranje-Nassau", 1 Μαρτίου 1800 - 22 Δεκεμβρίου 1806) ήταν κόρη του Βασιλιά της Ολλανδίας Γουλιέλμου Α΄.
Πανελλήνιο Πρωτάθλημα Ελληνορωμαϊκής Πάλης 1947

Το Πανελλήνιο Πρωτάθλημα Ελληνορωμαϊκής Πάλης 1947 ή Ζ΄ Πανελλήνιοι Αγώνες Ελληνορωμαϊκής Πάλης ήταν η 7η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στο Εθνικό Γυμναστήριο Αθηνών «Ιωάννης Φωκιανός», στην Αθήνα την Κυριακή 14 Δεκεμβρίου του 1947. Οι αθλητές από την επαρχία δεν συμμετείχαν λόγω οικονομικών δυσχερειών, γεγονός που επηρέασε την αξία και τη σημασία των αγώνων.

Στη διοργάνωση ίσχυαν νέες κατηγορίες βάρους όπως και πέρυσι οι οποίες εγκρίθηκαν από την Παγκόσμια Ομοσπονδία Πάλης. Οι νέες κατηγορίες ήταν τα 52, 57, 62, 67, 73, 79 και 87 κιλά και άνω. Οι αγώνες ήταν και προκριματικοί για την κατάρτιση της εθνικής ομάδας η οποία θα συμμετείχε στο Μεσογειακό Πρωτάθλημα Ελληνορωμαϊκής Πάλης της Κωνσταντινούπολης τον Ιανουάριο του 1948.<ref name=12/12/1947ebros>Εφημερίδα «Εμπρός», 12/12/1947, σ. 2 "efimeris.nlg.gr", Ανακτήθηκε 27 Μαΐου 2020</ref><ref name=14/12/1947ebros>Εφημερίδα «Εμπρός», 14/12/1947, σ. 2 "efimeris.nlg.gr", Ανακτήθηκε 27 Μαΐου 2020</ref> Τελικά το Μεσογειακό Πρωτάθλημα αναβλήθηκε λόγω μη συμμετοχής της Εθνικής Γαλλίας και της Ιταλίας<ref name=16/1/1948ebros>Εφημερίδα «Εμπρός», 16/1/1948, σ. 2 "efimeris.nlg.gr", Ανακτήθηκε 27 Μαΐου 2020</ref> και στη θέση του διοργανώθηκαν Ελληνοτουρκικοί Παλαιστικοί Αγώνες.<ref name=28/1/1948ebros>Εφημερίδα «Εμπρός», 28/1/1948, σ. 2 "efimeris.nlg.gr", Ανακτήθηκε 27 Μαΐου 2020</ref>

Πρωταθλήτρια ομάδα αναδείχθηκε ο Εθνικός Γ.Σ.. Τρεις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 5 χρυσά, 4 ασημένια και 3 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 2 χρυσά, 3 ασημένια και 1 χάλκινο μετάλλιο και την τρίτη ο Πανελλήνιος Γ.Σ. με 1 χρυσό, 1 ασημένιο και 2 χάλκινα μετάλλια.
Καντίρ Μισίρογλου

Ο Καντίρ Μισίρογλου ("Kadir Mısıroğlu", Πλάτανα Τραπεζούντας, 24 Ιανουαρίου 1933 - Κωνσταντινούπολη, 5 Μαΐου 2019) ήταν Τούρκος συγγραφέας, δικηγόρος και πολιτικός.

Ήταν γνωστός για τις αντι-Κεμάλιστικές απόψεις του. Είπε σε ομιλία του: ¨Με κοροϊδεύουν αλλά μακάρι να ... είχαν νικήσει οι Έλληνες. Ούτε το χαλιφάτο θα είχε καταστραφεί. Ούτε η σαρία θα είχε καταργηθεί. Ούτε οι μεντρεσέδες θα διαλύονταν. Ούτε θα κρεμούσαν χοτζάδες. Τίποτε δεν θα συνέβαινε¨.

O πρόεδρος του ΜΗΡ Ντεβλέτ Μπαχτσελί στην ομιλία που έκανε στην κοινοβουλευτική του ομάδα, αντιδρώντας στις δηλώσεις του Καντίρ Μισίρογλου δήλωσε: ¨Είναι ντροπιαστικό να υπάρχουν κάποιοι που για να κακολογήσουν τον εθνικό αγώνα, δηλώνουν «Μακάρι να είχαν νικήσει οι Έλληνες». Aυτοί έχουν ως επάγγελμα να βρίζουν τον Ατατούρκ¨.
Τα ντερβισόπαιδα

Τα ντερβισόπαιδα είναι μια Ελληνική κωμική ταινία παραγωγής του 1960 σε σκηνοθεσία Στέλιου Τατασόπουλου και σε σενάριο του Βασίλη Μπέτσου. Πρωταγωνιστούν οι Θανάσης Βέγγος, Φραγκίσκος Μανέλλης, Κώστας Χατζηχρήστος και ο Νίκος Ξανθόπουλος.
Άμβλαδα

Τα Άμβλαδα (αρχ. ελλ. "Ἄμβλαδα") ήταν αρχαία πόλη της Μικράς Ασίας στην Πισιδία-Λυκαονία, κοντά στα σύνορα με τη Φρυγία, στα νοτιοδυτικά της Απολλωνίας.

Τα Άμβλαδα ήταν αποικία των Λακεδαιμονίων. Καθώς αναφέρει ο Στράβων, το κρασί των Αμβλάδων ήταν περίφημο και "«προς διαίτας ιατρικάς επιτήδειον»". Η πόλη γνώρισε μεγάλη ακμή στους ρωμαϊκούς και βυζαντινούς χρόνους. Κατά τη ρωμαϊκή εποχή ήταν αυτόνομη και τον 2ο αιώνα μ.Χ. (ρωμαϊκή δυναστεία Αντωνίνων κ.ε.) έκοψε τα χάλκινα νομίσματα που διασώθηκαν μέχρι σήμερα, με την επιγραφή «ΑΜΒΛΑΔΕΩΝ» ή «ΑΜΒΛΑΔΕΩΝ ΛΑΚΕΔΑΙΜΟΝΙΩΝ» και παραστάσεις σχετικές με τον Ηρακλή, την Κυβέλη ή τη Νέμεσι. Κατά τη βυζαντινή εποχή τα Άμβλαδα έγιναν έδρα Ορθόδοξης επισκοπής, που υπαγόταν στον μητροπολίτη Ικονίου, αργότερα και Ρωμαιοκαθολικής επισκοπής, που υπαγόταν στον Λατίνο μητροπολίτη Λυκαονίας. Τα Άμβλαδα ερημώθηκαν τον 13ο αιώνα. Τα ελάχιστα ερείπιά της σώζονται κοντά στο σημερινό Χισάρτεπε της Τουρκίας.
Αμγκά

Ο Αμγκά (ρωσ. Амга, γιακουτ. Амма) είναι μεγάλος ποταμός της ανατολικής ασιατικής Ρωσίας, στη Γιακουτία. Το μήκος του ποταμού είναι 1.462 χιλιόμετρα και αποτελεί τον μεγαλύτερο και σημαντικότερο παραπόταμο του ποταμού Αλντάν.
Ιωάννης Λάμπρου

Ο Ιωάννης Λάμπρου (1899-1976), του Παναγιώτη, ήταν Έλληνας γιατρός και πολιτικός, ο οποίος διετέλεσε βουλευτής Σάμου.
Αμεινίας ο Θηβαίος

Ο Αμεινίας ο Θηβαίος (ή Αμινίας) ήταν αρχαίος Έλληνας επικός και σατυρικός ποιητής, που έζησε κατά την αλεξανδρινή εποχή. Τα σατυρικά του δράματα παίχθηκαν στον καιρό του με επιτυχία, αλλά σύντομα μετά λησμονήθηκαν. Τα έργα αυτά είχαν εξασφαλίσει στον δημιουργό τους νίκες και διακρίσεις κατά τη διάρκεια διάφορων θρησκευτικών εορτών της αρχαίας Ελλάδας, όπως τα Χαριτήσεια στον Ορχομενό και τα Αμφιαράεια στον Ωρωπό. Ο Αμεινίας ο Θηβαίος, καθώς και οι σύγχρονοί του δημιουργοί Σοφοκλής ο νεώτερος και Δωρόθεος ο Ταραντίνος, έγιναν γνωστοί από μία επιγραφή της 245ης Ολυμπιάδας (200 π.Χ.), που ανακαλύφθηκε στον Ορχομενό.
Άγιος νεομάρτυς Αθανάσιος ο εν Ξηροκρήνη

Ο Άγιος νεομάρτυς Αθανάσιος ο εν Ξηροκρήνη είναι άγιος της Ορθόδοξης Εκκλησίας.
Μαρτύρησε στη συνοικία Ξηροκρήνη της Θεσσαλονίκης το έτος 1774.
Η μνήμη του τιμάται στις 7 Σεπτεμβρίου.
Δημοσθένης Αμπατζόπουλος

Ο Δημοσθένης Αμπατζόπουλος (1893-1957) του Ιωάννη, ήταν Έλληνας έμπορος και πολιτικός. Υπηρέτησε ως βουλευτής Θεσσαλονίκης και Κιλκίς. Επίσης, για βραχύβια θητεία ήταν και Νομάρχης Κιλκίς.
Μαρία της Οράγγης-Νάσσαου

Η Μαρία της Οράγγης-Νάσσαου ("Maria von Orange-Nassau", 5 Σεπτεμβρίου 1642 - 20 Μαρτίου 1688) ήταν κόρη του Φρειδερίκου Ερρίκου της Οράγγης.
Καπούσο

Ο Νούνο Φερνάντες Γκονσάλβες ντα Ρόσα (πορτογαλικά: "Nuno Fernando Gonçalves da Rocha", γενν. στις 21 Φεβρουαρίου 1972), γνωστός ως Καπούσο ("Capucho", ), είναι Πορτογάλος πρώην ποδοσφαιριστής, ο οποίος αγωνιζόταν ως πλάγιος μέσος και νυν προπονητής. 

Ήταν ικανός τόσο στο σκοράρισμα όσο και στη ντρίμπλα και επέδειξε επίσης καλές δεξιότητες στην άμυνα. Η 15χρονη επαγγελματική σταδιοδρομία του συνδέθηκε κυρίως με την Πόρτο (αν και εκπροσώπησε επίσης τη Σπόρτινγκ Λισαβόνας), με την οποία κέρδισε συνολικά 13 σημαντικούς τίτλους, έχοντας εμφανιστεί σε 368 αγώνες της Πριμέρια Λίγα σε 13 σεζόν, σημειώνοντας 59 γκολ. 

Με την Εθνική Πορτογαλίας, ο Καπούσο συμμετείχε σε ένα Παγκόσμιο Κύπελλο και ένα Ευρωπαϊκό Πρωτάθλημα στις αρχές της δεκαετίας του 2000.
Μαργαρίτα Μάσα

Η Μαργαρίτα Εουστάκια Μάσα Παράδα ("Margarita Eustaquia Maza Parada", 29 Μαρτίου 1826 - 2 Ιανουαρίου 1871) ήταν γνωστή ως Μαργαρίτα Μάσα ντε Χουάρες καθώς ήταν η σύζυγος του Προέδρου του Μεξικού Μπενίτο Χουάρες.
Σταύρος Καρατζάς

Ο Σταύρος Καρατζάς (1906-1982) ήταν Έλληνας δικηγόρος και πολιτικός. Υπηρέτησε ως δήμαρχος Καλαμαριάς από το 1951 έως το 1964, υπηρετώντας επί τρεις συναπτές θητείες. Ανήκε πολιτικά στην κεντροδεξιά, όχι όμως στην ΕΡΕ.

Γεννήθηκε στο Μαρμαρά το 1906 και σπούδασε νομικά.

Εξελέγη δήμαρχος για πρώτη φορά το 1951 με ποσοστό 70% των ψήφων. Το 1954 εγκαινίασε τη Χριστιανική Αδελφότητα Νέων Καλαμαριάς. Την ίδια χρονιά επανεξελέγη ως φιλελεύθερος για μία δεύτερη θητεία, με 4.783 ψήφους έναντι 2.293 για τον Ανδρεάδη. Στις εκλογές του 1959 ο Καρατζάς θριάμβευσε για άλλη μία φορά, λαμβάνοντας 6.757 ψήφους έναντι 3.799 για το συνδυασμό "Αλλαγή".

Απεβίωσε στις 27 Μαρτίου 1982.
Μετά τον θάνατό του δόθηκε το όνομά του σε δρόμο της Καλαμαριάς και στήθηκε η προτομή του.
Μπρεσουίρ

Το Μπρεσουίρ (Γαλλικά: Bressuire) είναι κοινότητα στη δυτική-κεντρική Γαλλία, στο νομό Ντε-Σεβρ, του οποίου είναι μία από τις δύο υπονομαρχίες (η δεύτερη είναι το Παρτεναί), στην περιοχή Νέα Ακουιτανία.

Η πόλη βρίσκεται στα βόρεια του νομού, σε υπερυψωμένη τοποθεσία με θέα στον ποταμό Ντολό, παραπόταμο του Αρζαντόν. Ο πληθυσμός στην απογραφή του 2017 ανέρχονταν σε 19.519 κατοίκους και είναι το κέντρο ευρύτερης αστικής περιοχής με 30.715 κατοίκους (2009).

Οι κάτοικοι ονομάζονται Μπρεσουιραί (ζ).
Αφροδιτιανοί

Στην επιστημονική φαντασία και ουφολογία, οι Αφροδιτιανοί ή Κυθηριανοί είναι εγγενής κάτοικος του πλανήτη της Αφροδίτης . Πολλοί συγγραφείς επιστημονικής φαντασίας έχουν φανταστεί πώς θα ήταν η εξωγήινη ζωή στην Αφροδίτη.
Κάρμεν Ρομάνο

H Κάρμεν Ρομάνο Νολκ ντε Λόπεζ Πορτίγιο ("Carmen Romano Nolk de López Portillo", 10 Φεβρουαρίου 1926 - 9 Μαΐου 2000) ήταν η πρώτη σύζυγος του Προέδρου του Μεξικού Χοσέ Λόπεζ Πορτίγιο.
Αμήτωρ

Ο Αμήτωρ ήταν αρχαίος Έλληνας επικός και σατυρικός ποιητής, κιθαρωδός και συνθέτης ερωτικών τραγουδιών. Καταγόταν από τις Ελευθερνές της Κρήτης. Θεωρείται ως ο πρώτος στην ιστορία κιθαριστής της Κρήτης, από τον οποίο οι ομότεχνοί του έλαβαν το όνομα Αμητορίδες. Υπάρχει και η γνώμη ότι πρόκειται για μυθικό πρόσωπο, κάτι σαν σπουδαίος πρόγονος από τον οποίο ήθελαν να κατάγονται οι (υπαρκτοί) Αμητορίδες των ιστορικών χρόνων. Γιατί κατά τον μύθο η πόλη του, οι Ελευθερνές ή Ελεύθερνα, είχαν κτισθεί από τον Ελευθήρα, έναν από τους Κουρήτες, μυθικούς δαίμονες που στην Κρήτη θεωρούνταν οι εφευρέτες των μελωδιών και των χορών. Το όνομα «αμήτωρ» σημαίνει εκείνον που δεν έχει μητέρα, τον ορφανό από μητέρα, αλλά στην περίπτωση αυτή σημαίνει τον συνοδό ή απλώς τον αδελφό. Από αυτό μερικοί συμπεραίνουν ότι ο Αμήτωρ ήταν ακόλουθος της μητέρας των θεών, της Ρέας και εξ αυτού ότι συμβόλιζε/εκπροσωπούσε την οργιαστική μουσική.
Άλενταουν

Η Άλενταουν (αγγλικά: "Allentown") είναι η τρίτη μεγαλύτερη σε πληθυσμό πόλη της πολιτείας Πενσυλβάνια των Ηνωμένων Πολιτειών Αμερικής. Κατά την απογραφή του 2010 είχε πληθυσμό 118.032 κατοίκους στα όρια του δήμου, με αυξητικές τάσεις, ενώ η μητροπολιτική περιοχή της είχε πληθυσμό 821.623 κατοίκους. Η πόλη είναι η πρωτεύουσα (έδρα) της Κομητείας Λήχαϊ (Lehigh County). Το 2012 η πόλη εόρτασε τη 250ή επέτειο από την ίδρυσή της το 1762.

Η πόλη είναι κτισμένη στις όχθες του Ποταμού Λήχαϊ και είναι η μεγαλύτερη από τρεις γειτονικές πόλεις που βρίσκονται σε μια περιοχή της ανατολικής Πενσυλβάνια γνωστή ως Κοιλάδα του Λήχαϊ (οι άλλες δύο είναι η Μπέθλεχεμ και η Ήστον). Η Άλενταουν απέχει περίπου εκατό χιλιόμετρα από τη Φιλαδέλφεια, την 5η ή 6η σε πληθυσμό πόλη στις ΗΠΑ, 130 χιλιόμετρα από την πρωτεύουσα της Πενσυλβάνια Χάρρισμπεργκ, και μόλις 120 χιλιόμετρα από την πόλη της Νέας Υόρκης, τη μεγαλύτερη των ΗΠΑ.
Έφη Ροδίτη

Η Έφη Ροδίτη (γεννηθείσα το 1936) είναι Ελληνίδα ηθοποιός. 
Γεννημένη στο Πορτ Σάιντ της Αιγύπτου ήρθε σε μικρή ηλικία στην Αθήνα όπου και σπούδασε στη Δραματική Σχολή του Πέλου Κατσέλη.
Κλάρενς Μ. Ζένερ

Ο Κλάρενς Μ. Ζένερ (1 Δεκεμβρίου 1905 Ινδιανάπολη - 2 Ιουλίου 1993 Πίτσμπουργκ) ήταν Αμερικανός φυσικός που πρώτος (1934 ) περιέγραψε την ιδιότητα σχετικά με την καταστροφή των ηλεκτρικών μονωτών. Αυτά τα ευρήματα χρησιμοποιήθηκαν αργότερα από τον Bell Labs στην ανάπτυξη της διόδου Ζένερ, η οποία πήρε το όνομά της από τον ίδιο. Ο Ζένερ ήταν ένας θεωρητικός φυσικός που διεξήγαγε έρευνα σε ένα ευρύ φάσμα θεμάτων, όπως: υπεραγωγιμότητα, μεταλλουργία, ελαστικότητα, διάχυση, σιδηρομαγνητισμός, μηχανική θραύσης και γεωμετρικός προγραμματισμός. 

Το 1957 έλαβε το μετάλλιο Bingham για το έργο του στη ρεολογία, το 1959 το μετάλλιο John Price Wetherill από το Ινστιτούτο Franklin, το 1965 το βραβείο Albert Souveur Achievement, το 1974 το χρυσό μετάλλιο από την αμερικανική κοινωνία μετάλλων, το 1982 το βραβείο Von Hippel από την Εταιρεία Έρευνας Υλικών, και το 1985 έλαβε το Βραβείο ICIFUAS για την ανακάλυψη του φαινομένου Ζένερ και τις πρωτοποριακές μελέτες ανελαστικότητας στα μέταλλα. Το βραβείο Ζένερ (χρυσό μετάλλιο Ζένερ), στην επιστήμη των υλικών και τη φυσική πήρε το όνομά του (1993).

Ένας σπουδαίος διδακτορικός φοιτητής του Ζένερ ήταν ο Τζον Γκούντεναφ(John B. Goodenough)(βραβευμένος με Νόμπελ Χημείας το 2019).
Εστάδιο Σεντενάριο

Το Εστάδιο Σεντενάριο είναι ένα στάδιο στην Parque Batlle γειτονιά του Μοντεβιδέο, πρωτεύουσα της Ουρουγουάης, και χρησιμοποιείται κυρίως για ποδοσφαιρικούς αγώνες. Το στάδιο κατασκευάστηκε μεταξύ 1929 και 1930 με σκοπό να φιλοξενήσει το πρώτο Παγκόσμιο Κύπελλο Ποδοσφαίρου, αλλά και να αποτίσει φόρο τιμής για τα 100 χρόνια από το πρώτο σύνταγμα της Ουρουγουάης. Είναι στη λίστα της FIFA ως ένα από τα πιο κλασικά στάδια στον κόσμο. Στις 18 Ιουλίου 1983, ανακηρύχθηκε από τη FIFA ως το μοναδικό ιστορικό μνημείο του Παγκοσμίου Ποδοσφαίρου, το μοναδικό στο είδος του στον κόσμο.

Είναι η κύρια έδρα της Εθνικής ομάδας της Ουρουγουάης. Η Ουρουγουάη αποτελεί πάντα απειλή όταν αγωνίζεται στην έδρα της, πετυχαίνοντας σε σταθερή βάση νίκες απέναντι στις καλύτερες εθνικές ομάδες. Ακόμα και η πολυνίκης των Παγκοσμίων Κυπέλλων, Εθνική Βραζιλίας έχει επιτύχει μόνο 5 νίκες (1932, 1976, 2009, 2017, 2020).
Σοτ Μελρίρ

Το Σοτ Μελρίρ () ή Σοτ Μελγκίρ ή Σοτ Μελχίρ είναι ενδορεϊκή αλμυρή λίμνη στη βορειοανατολική Αλγερία. Είναι το δυτικότερο μέρος μιας σειράς κοιλωμάτων, που εκτείνονται από τον Κόλπο του Γκαμπές μέχρι τη Σαχάρα. Τα κοιλώματα δημιουργήθηκαν μεταξύ της Μειόκαινου και της Πρώιμης Πλειστόκαινου εποχής ως αποτέλεσμα της συμπίεσης που συνόδευσε τον σχηματισμό της οροσειράς του Άτλαντα. Με μέγιστη έκταση περίπου 6.700 τ.χλμ. (2.600 τ.μίλια), το Σοτ Μελρίρ είναι η μεγαλύτερη λίμνη στην Αλγερία. Βρίσκεται σχεδόν ολόκληρη κάτω από τη στάθμη της θάλασσας και περιέχει το χαμηλότερο σημείο στην Αλγερία, στα -40 μ. (-130 πόδια). Το μέγεθός της λίμνης μεταβάλλεται μέσα στον χρόνο και συνήθως είναι μεγαλύτερο από 130 χλμ. (81 μίλια) από ανατολικά προς δυτικά. Οι κοντινότερες πόλεις είναι η Μπίσκρα (60 χλμ. βορειοανατολικά) και οι Ελ Ουέντ και Τουγκούρτ (85 χλμ. νότια).
Καλάκτα

Η Καλάκτα (ή Καλή Ακτή) είναι πόλη στη βόρεια ακτή της Σικελίας, στην επαρχία της Μεσσήνης, περίπου στο μέσον της διαδρομής μεταξύ Τινδαρίδος και Κεφαλοιδίου. Η πόλη ονομάζεται σήμερα Caronia και έχει 3.555 κατοίκους.
Λεόν-Αντόλφ Αμέτ

Ο Λεόν-Αντόλφ Αμέτ ("Leon Adolphe Amette", 6 Σεπτεμβρίου 1850 – 29 Αυγούστου 1920) ήταν Γάλλος Ρωμαιοκαθολικός Αρχιεπίσκοπος Παρισίων και Καρδινάλιος.

Ο Αμέτ γεννήθηκε στο χωριό Ντουβίλ-συρ-Αντέλ του Νομού Ερ της βόρειας Γαλλίας. Χειροτονήθηκε ιερέας στις 20 Δεκεμβρίου 1873 και εκλέχθηκε επίσκοπος του Μπαγιέ το 1898. Στις 28 Ιανουαρίου 1908 έγινε Αρχιεπίσκοπος Παρισίων και το 1911 καρδινάλιος. Το όνομά του συνδέθηκε με τον εκσυγχρονισμό των ποιμαντικών μεθόδων, και μάλιστα στην Αρχιεπισκοπή Παρισίων η οποία μέχρι τότε ήταν περισσότερο από κάθε άλλη προσκολλημένη στην παράδοση. Επίσης διακρίθηκε για τις συμβιβαστικές λύσεις που έδινε στα πολιτικά ζητήματα. Τέλεσε τα θυρανοίξια του Ναού της Σακρέ-Κερ το 1919, ενώ ως καρδινάλιος συμμετέσχε στο κονκλάβιο του 1914, το οποίο εξέλεξε ως νέο Πάπα τον Βενέδικτο ΙΕ΄. Ο Λεόν-Αντόλφ Αμέτ απεβίωσε σε ηλικία 70 ετών στο νότιο προάστιο Αντονύ των Παρισίων και η σορός του βρίσκεται στην Παναγία των Παρισίων.
Έβα Σαμάνο

H Έβα Σαμάνο Μπισόπ ("Eva Sámano Bishop", 5 Μαΐου 1910 - 7 Ιανουαρίου 1984) ήταν η δεύτερη σύζυγος του Προέδρου του Μεξικού Αδόλφο Λόπεζ Ματέος.
Βασίλης Ευαγγελινός

Ο Βασίλης Ευαγγελινός (1939-2019), του Χρήστου, ήταν Έλληνας δικηγόρος και πολιτικός. Υπηρέτησε ως βουλευτής Χαλκιδικής από το 1981 ως το 1985, εκλεγμένος με το ΠΑΣΟΚ. Νωρίτερα υπηρέτησε ως δήμαρχος Πολυγύρου από το 1975 ως το 1978.
Γιοάννα Κούλιγκ

Η Γιοάννα Κούλιγκ (πολωνικά: "Joanna Kulig", 24 Ιουνίου 1982) είναι Πολωνέζα ηθοποιός του κινηματογράφου, του θεάτρου, της τηλεόρασης και τραγουδίστρια. Γεννήθηκε στη Κρίνιτσα του βοϊβοδάτου της Κάτω Πολωνίας, η μητέρα της ήταν μαγείρισσα και ο πατέρας της ποιητής. Μεγάλωσε στη Μουσίνκα, μαζί με τα τέσσερα αδέλφια της. Η μικρή της αδελφή έγινε κι αυτή ηθοποιός, υιοθετώντας το επώνυμο της προγιαγιάς της, Γιουστίνα Σνάιντερ. Το 2000, γράφτηκε σε Κρατικό Σχολείο Μουσικής στην Κρακοβία. Αργότερα, αποφοίτησε από το Μουσικό Σχολείο Φρεντερίκ Σοπέν, όπου σπούδασε κλασικό πιάνο. Το 2007, αποφοίτησε κι από το Εθνικό Πανεπιστήμιο Θεάτρου, ειδικευόμενη στα ποπ φωνητικά. Με την αποφοίτησή της, έγινε το πρώτο μέλος της οικογένειας που καταφέρνει κάτι τέτοιο.

Το 2006, έκανε το θεατρικό ντεμπούτο της σε κρατικό θέατρο της Κρακοβία. Το 2008, ήρθε και το κινηματογραφικό της ντεμπούτο, με την ταινία "Wednesday, Thursday Morning". Το 2011, έκανε την πρώτη της μεγάλη συμμετοχή στον κινηματογράφο με το "The Woman in the Fifth", στο πλευρό των Ήθαν Χοκ και Κριστίν Σκοτ Τόμας. Την ίδια χρονιά συμμετείχε και στην ταινία "Elles", δουλειά από την οποία κέρδισε το πρώτο της βραβείο, Β γυναικείου ρόλου στα Πολωνικά Κινηματογραφικά Βραβεία. Το 2013, συμμετείχε στις ταινίες "Lasting" και "Ida", η οποία έλαβε το Όσκαρ Καλύτερης Ξενόγλωσσης Ταινίας. Το 2016, συμμετείχε στο επιτυχημένο δράμα "The Innocents".

Το 2018, συμμετείχε στην ταινία "Cold War", ταινία που της έδωσε βραβείο από το Ευρωπαϊκό Φεστιβάλ Κινηματογράφου, Α' Γυναικείου Ρόλου. Από τον ίδιο ρόλο έλαβε βραβείο στην ίδια κατηγορία και στα Πολωνικά Βραβεία. Την ίδια χρονιά συμμετείχε και στην ταινία "Clergy". Το 2019, το πολωνικό περιοδικό "Wprost", τη συμπεριέλαβε ανάμεσα στις 50 πολωνέζες γυναίκες με τη μεγαλύτερη επιρροή. Το 2020, ξεκίνησε τη συμμετοχή της στη σειρά του Netflix, "The Eddy", ερμηνεύοντας μία τραγουδίστρια της τζαζ. Το 2009, παντρεύτηκε τον Πολωνό σκηνοθέτη και σεναριογράφο Ματσιέι Μπόχνιακ. Τον Φεβρουάριο του 2019, γέννησε και το πρώτο της παιδί, ένα αγόρι.